**MODEL CONTRACT DE SERVICII**

**Elaborare documentație tehnică (DTAC + DTOE) și Proiect parcări la sol in locul punctelor termice str. Rodnei, str. Grănicerilor "**

Nr. \_\_\_\_/L/ din \_\_\_\_\_\_\_\_\_\_

**Preambul**

Prezentul contract se încheie în temeiul prevederilor art.7 alin.(5) din Legea 98/2016 privind achizitiile publice şi în baza Procesului verbal de evaluare a ofertelor, înregistrat sub nr................

1. **Părţile contractante**

**Autoritatea contractantă**:

1. **DIRECŢIA DE INFRASTRUCTURĂ ȘI SERVICII BISTRIŢA**, Str. Liviu Rebreanu nr.2-4, Bistrița, telefon 0263 216202, fax 0263 234392, cod fiscal **25503261**, email: [dspb@primariabistrita.ro](mailto:dspb@primariabistrita.ro), cont trezorerie **RO86 TREZ 24A8 4030 3203 030X**, deschis la Trezoreria Bistrița, reprezentată reprezentată prin DIRECTOR EXECUTIV, Creminea Liviu și DIRECTOR EXEC. ADJ. ECONOMIC, Valeria Galben în calitate de **Achizitor**, pe de o parte

**şi**

**.................,** cu sediul în........., str..........., nr............., jud................., telefon: 0263.232746,fax:....................., e-mail:........................, înmatriculată la Registrul Comerţului sub nr. J..............., CUI......................, cont nr..................................., deschis la Trezoreria......................, reprezentată prin Administrator, .................., în calitate de de **Executant**., pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

a) ***Contract*** - prezentul contract şi toate anexele sale;

b)***achizitor şi prestator*** - părţile contractante, aşa cum sunt acestea numite în prezentul contract;

c) ***preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d)***servicii*** *-* activităţi a căror prestare face obiect al contractului;

e)***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f)***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g)* ***zi*** - zi calendaristică; ***an*** - 365 de zile.

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferi

***Clauze obligatorii***

***4. Obiectul şi preţul contractului***

4.1. - Prestatorul se obligă să presteze serviciile de: Elaborare documentație tehnică (DTAC + DTOE) și Proiect tehnic +asistență tehnică pe parcursul executării lucrărilor la obiectivele de investiții din cadrul contractului care are ca obiect **“parcări la sol in locul punctelor termice str. Rodnei, str. Grănicerilor” în municipiul Bistrița,** în perioada/perioadele convenite şi în conformitate cu obligațiile asumate prin prezentul contract si conform cerințelor din Caietul de sarcini şi ofertei depuse.

4.2. - Achizitorul se obligă să plătească prestatorului prețul convenit pentru îndeplinirea contractului de servicii de proiectare, DTAC, DTOE, Elaborare liste de cantități și deviz, Plan vizat OCPI actualizat, Studiu Geotehnic, Proiectului Tehnic semnat de verificator +asistența tehnică pe parcursul executării lucrărilor la obiectivele de investiții din cadrul contractului care are ca obiect **“** **Elaborare documentație tehnică (DTAC + DTOE) și Proiect parcări la sol in locul punctelor termice str. Rodnei, str. Grănicerilor în municipiul Bistrița*.***

4.3. - Prețul convenit pentru îndeplinirea contractului, plătibil prestatorului de către achizitor este de ....................... RON, la care se adaugă T.V.A. în valoare de .................... RON, rezultând un total de .................................... RON, din care:

* **Prețul pentru serviciile de proiectare** **pentru ”Amenajare parcare auto strada Rodnei”** în valoare de ................lei, fără TVA, la care se adaugă T.V.A. în valoare de .................lei.
* **Prețul pentru serviciile de proiectare** **pentru ”Amenajare parcare auto strada Grănicerilor”** în valoare de ................lei, fără TVA, la care se adaugă T.V.A. în valoare de .................lei.

4.4. - Achizitorul are obligația de a efectua plata in 30 de zile calendaristice de la data primirii facturii și încărcarea acesteia în E- factură.

4.5. – Emiterea si plata facturii catre Prestator se face dupa semnarea procesului-verbal de predare primire, dupa data receptiei si intocmirii referatului verificator fara obiectiuni de catre verificatorul de proiect.

4.6 - Achizitorul nu acorda avans proiectantului.

4.7 - Contractul nu va fi considerat terminat pana cand procesul-verbal de recepţie finală nu va fi semnat de comisia de recepţie, care confirmă că serviciile au fost prestate conform contractului.

**5. *Durata contractului si termenele de prestare***

1. Durata prezentului contract este de la data semnării acestuia până la data restituirii integrale a garanţiei de bună execuţie pe baza procesului verbal de recepţie finală a lucrărilor, semnat fără obiecţiuni.
2. Contractul încetează să producă efecte la data încheierii procesului verbal de recepţie finală a lucrărilor contractate.
3. Termenul de executare al contractului este de **90 zile calendaristice**, după cum urmează:

**A. Elaborarea documentației de proiectare (DTAC, DTOE, Plan vizat OCPI actualizat, Studiu Geotehnic și PT semnat de verificator):**

Termenul de finalizare al documentațiilor: **90 zile calendaristice** de la data primirii ordinului de începere. Data la care vor începe serviciile de proiectare va fi data menționată în ordinul de începere, condiționată însă de constituirea garanției de buna execuție;

**1**.În termen de 15 zile de la predarea către proiectant a Documentelor ce vor fi puse la dispoziție de către Autoritatea contractantă, proiectantul are obligația de a preda beneficiarului documentațiile necesare obținerii avizelor/acordurilor.

Perioada de timp cuprinsă între transmiterea documentațiilor pentru obținerea avizelor/acordurilor solicitate și obținerea acestora nu va afecta perioada de prestare a serviciului de proiectare, contractul fiind suspendat de drept.

Dacă autoritatea emitentă a avizului/acordului restituie documentația ca fiind neconformă, respectiv nefiind întocmită corespunzător din culpa presatorului, perioada de timp necesară pentru refacerea documentației nu va conduce la suspendarea contractului.

**2**.În termen de 75 zile calendaristice, după primirea tuturor avizelor/acordurilor solicitate în Certificatul de urbanism, proiectantul are obligația de a preda toata documentația, verificată de verificatori autorizați, în vederea depunerii la autoritatea emitentă, pentru obținerea Autorizației de construire, în baza unui proces verbal de predare-primire.

1. Faza de asistența tehnică - se va întinde pe toată durata de realizare a lucrărilor și până la receptia finala; Termenul de prestare a serviciilor de Asistență Tehnică se vor derula de la emiterea ordinului de începere pe întreaga perioadă de execuție a lucrării.
2. Termenul de prestare a serviciilor decurge de la emiterea ordinului de începere a prestării serviciilor până la semnarea procesului verbal de predare – primire şi recepție a serviciilor;
   1. Durata de valabilitate a contractului începe la data semnării de către ambele părți și se încheie la îndeplinirea obligațiilor celor două părți;
   2. Neînceperea contractului, la 15 de zile de la emiterea ordinului, ne îndreptățesc, să impunem un nou termen, iar dacă nici la această dată nu sunt demarate activitățile contractului, vom incepe demersurile pentru rezilierea contractului și de a cere daune interese.

***6. Documentele contractului***

6.1 - Documentele contractului sunt:

* 1. propunerea tehnică şi propunerea financiară
  2. graficul de execuţie;
  3. caietul de sarcini, cu anexele sale;
  4. dovada constituirii garanţiei de bună execuţie;
  5. acordul de asociere în formă autentică;
  6. acte adiţionale(dacă există);

***7.* *Obligaţiile principale ale prestatorului***

1. Prestatorul se obligă să presteze serviciile care fac obiectul prezentului contract în perioada/perioadele convenite şi în conformitate cu obligaţiile asumate.
2. Prestatorul se obligă să presteze serviciile la standardele şi/sau performanţele prezentate în oferta anexă la contract.
3. Prestatorul se obligă să despăgubească achizitorul împotriva oricăror:
4. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
5. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
   1. Prestatorul are obligatia ca pe parcursul derularii executiei lucrarilor, în cazul aparitiei unor neconcordante din cauza unor omisiuni sau erori ale proiectantului între prevederile proiectului tehnic si situatia reala de pe teren privind atât cantitatile de lucrari, precum si alte aspecte tehnice ce au putut fi previzionate în etapa întocmirii proiectului tehnic, sa suporte integral cheltuielile lucrarilor suplimentare (proiectare + executie) provenite din erorile sau omisiunile acestuia.

7.5 - Prestatorul are obligatia de a raspunde in maxim 24 de ore la solicitarile Achizitorului si să completeze sau să corecteze, în 2-5 zile de la data sesizării, omisiunile sau inadvertenţele din documentaţie semnalate de Achizitor, pe cheltuiala sa.

7.6. - Să asiste Achizitorul şi să-l susţină tehnic la obţinerea avizelor şi acordurilor legale necesare pe toata perioada de implementare a proiectului.

7.7. - Prin asistenta tehnica să urmărească modul de respectare a proiectului tehnic de execuţie în şantier, informând Achizitor asupra eventualelor greşeli de execuţie sau neconcordante faţă de proiect

7.8 Executantul are obligatia să presteze serviciile conform caietului de sarcini atât pentru elaborarea documentaţiei de proiectare cât şi pentru asistenţa tehnică pe parcursul execuţiei lucrărilor.

**A.Documentaţia de proiectare** cuprinde:

-Proiect tehnic, caiete de sarcini şi detalii de execuţie, care se vor întocmi conform anexei nr.10 din Hotărârea Guvernului României nr.907/2016, privind etapele de elaborare şi conţinutul-cadru al documentaţiilor tehnico-economice aferente obiectivelor/ proiectelor de investiţii finanţate din fonduri publice.

- Documentaţia pentru obţinerea avizelor şi acordurilor( care sunt expirate) solicitate prin certificatul de urbanism la faza PAC, sau orice alte documentaţii de specialitate solicitate de avizatori necesare pentru obţinerea autorizaţiei de construire inclusiv pentru asigurarea utilităţilor (energie electrica pentru statia de incarcare). Aceasta se va supune aprobării/ avizării instituţiilor şi organelor abilitate, de către proiectant.

-Documentaţia tehnică pentru obţinerea autorizaţiei de construire va respecta prevederile Legii nr.50/1991 republicată, cu modificările şi completările ulterioare, precum şi Ordinul nr. 839/2009.

**B. Faza de asistenţă tehnică** cuprinde:

a) pe perioada executării lucrărilor

b) pentru participarea proiectantului la fazele incluse in programul de control al lucrarilor de executie, avizat de Inspectoratul de Stat in Constructii.

7.9. **Executantul are obligatia să predarea documentaţiei de proiectare după cum urmează :**

**- Proiectul pentru autorizarea executării lucrărilor de construire** în 2 exemplare pe suport de hârtie, precum şi în format electronic scanate (semnate și ștampilate).

**- Proiectule tehnice de execuție**, pe specialități, se predau beneficiarului pe suport de hârtie în 4 exemplare semnate și ștampilate și 1 exemplar pe suport electronic scanat (semnat și ștampilat) și în format editabil (parte scrisă și parte desenată), din care 2 exemplare se consideră documente de lucru pe șantier (pentru executant și diriginte de șantier);

Toate documentele (scrise sau desenate) trebuie furnizate astfel încât să poată fi citite direct sau importate fără pierderi de format.

Contractantul va transmite spre aprobare inițială orice abatere de la cerințele privind managementul documentelor. Autoritatea Contractantă poate accepta abaterea sau poate solicita Contractantului să realizeze modificări suplimentare înainte de a o accepta.

Proprietatea asupra documentaţiilor aparţine beneficiarului. Acesta va achita contravaloarea avizelor/autorizaţiilor necesare**.**

***8*. *Obligaţiile principale ale achizitorului***

8.1. – Achizitorul se obligă să plătească preţul convenit în prezentul contract pentru serviciile prestate.

8.2. - Achizitorul se obligă să recepţioneze serviciile prestate în termenul convenit.

8.3. - Achizitorul se obligă să plătească preţul către prestator în termenul convenit de la primirea facturii de către acesta. Termenul de plată de la emiterea si primirea de către achizitor a facturii este de 30 zile.

8.4. - Dacă achizitorul nu onorează facturile în termen de 20 zile de la expirarea perioadei prevăzute şi convenite la Art. 8.3, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

8.5. - Să asigure proiectantului accesul la toate informaţiile aflate in posesia sa sau disponibile la terţi necesare pentru indeplinirea contractului.

8.6. - Să obţină pentru proiectant permisiunea de acces la amplasamentul lucrărilor pentru a culege datele tehnice necesare executării obligaţiilor contractuale.

8.7. - Să intervină prompt, la sesizarea Proiectantului, pentru rezolvarea problemelor de competenţa sa legate de situaţiile neprevăzute care pot aparea in derularea contractului.

8.8. - Achizitorul este pe deplin responsabil de exactitatea documentelor şi a oricăror alte informaţii furnizate Executantului precum şi pentru dispoziţiile şi livrările sale.

***9. Răspunderea contractuală***

9.1. Proiectantul este răspunzător pentru:

9.1.(1)- respectarea legislaţiei tehnice si juridice in vigoare in domeniul construcţiilor si legislatia privind elaborarea conţinutului-cadru al documentaţiilor tehnico-economice in vigoare;

9.1.(2)- respectarea prevederilor Caietului de sarcini;

9.1.(3)- calitatea si fezabilitatea soluţiilor tehnico-constructive propuse în toate etapele prestarii serviciilor.

***10.* *Sancţiuni pentru neîndeplinirea culpabilă a obligaţiilor***

10.1.- În cazul în care, din vina sa exclusivă, prestatorul nu îşi îndeplineşte la timp sau își îndeplinește în mod necorespunzător obligaţiile asumate, atunci achizitorul are dreptul de a deduce din preţul contractului, ca penalităţi, o sumă echivalentă cu dobânda legală penalizatoare calculată potrivit art.3, alin.2.1 din Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar cu modificările şi completările ulterioare.

10.2.- În cazul în care, din vina sa exclusivă, prestatorul nu își îndeplinește total sau parțial obligațiile asumate prin contract, atunci achizitorul are dreptul de a pretinde plata de daune interese – corespunzător valorii/părții din contract rămase neexecutate calculate potrivit art.3, alin.2.1 din Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar cu modificările şi completările ulterioare.

10.3. - În cazul în care achizitorul nu îşi onorează obligaţiile în termen de 30 de zile, atunci acestuia îi revine obligaţia de a plăti, ca penalităţi, pentru suma neachitată, dobânda legală penalizatoare calculată potrivit art.3, alin.2.1 din Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar cu modificările şi completările ulterioare.

10.4. - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept/de a cere rezilierea contractului şi de a pretinde plata de daune-interese în condiţiile prevederilor art. 1535-1536 din Legea nr.287/2009 privind Codul Civil republicat, cu modificările şi completările ulterioare.

10.5.- Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator.

10.6.- Achizitorul îşi rezervă dreptul de a denunţa unilateral contractul, În perioada de valabilitate a acestuia, în una dintre următoarele situatii:

a) contractantul se află, la momentul atribuirii contractului, în una dintre situaţiile carear fi determinat excluderea sa din procedura de atribuire potrivit art. 164 - 167 din Legea 98/2016 privind achiziţiile publice;

b) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

10.7.- În toate cazurile, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***11. Garanţia de bună execuţie a contractului***

11.1. (1) Executantul are obligaţia de a constitui garanţia de bună execuţie a contractului în termen de 5 zile lucrătoare de la semnarea, de către ambele părţi, a contractului. Neconstituirea garanţiei de bună execuţie în termenul, cuantumul şi condiţiile stabilite, sau neconstituirea unei noi garanţii de bună execuţie în cazul în care aceasta a fost executată (parţial sau integral) atrage de la sine rezilierea de drept a contractului, fără punere în întârziere sau îndeplinirea unei formalităţi prealabile de către Achizitor şi pierderea garanţiei de participare.

(2) Cuantumul garanţiei de bună execuţie este 10 % din valoarea fără T.V.A. a contractului de lucrări, respectiv **………………………**lei, şi se va constitui prin:

a) virament bancar;

b) instrumente de garantare emise în condiţiile legii astfel:

(i) scrisori de garanţie emise de instituţii de credit bancare din România sau din alt stat;

(ii) scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;

(iii) asigurări de garanţii emise:

- fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

- fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

c) depunerea la casierie a unor sume în numerar dacă valoarea este mai mică de 5.000 lei;

d) reţineri succesive din sumele datorate pentru facturi parţiale, în cazul garanţiei de bună execuţie;

e) combinarea a două sau mai multe dintre modalităţile de constituire prevăzute la lit. a) - c), în cazul garanţiei de bună execuţie.

Garanţia trebuie să fie irevocabilă. Instrumentul de garantare trebuie să prevadă că plata garanţiei se va executa necondiţionat, respectiv la prima cerere a Achizitorului, pe baza declaraţiei acestuia cu privire la culpa persoanei garantate. În cazul în care garanţia de bună execuţie se constituie prin reţineri succesive din sumele cuvenite pentru plata facturilor parţiale, Executantul are obligaţia de a deschide, la unitatea Trezoreriei Statului din cadrul organului fiscal competent în administrarea acestuia, un cont de disponibil distinct la dispoziţia autorităţii contractante.

11.2. Achizitorul are obligaţia de a elibera garanţia pentru participare şi de a emite ordinul de începere a contractului numai după ce Executantul a făcut dovada constituirii garanţiei de bună execuţie a contractului.

11.3. Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Executantului, precizând totodată obligaţiile care nu au fost respectate.

11.4. Achizitorul se obligă să restituie garanţia de bună execuţie conform art. 154^2 alin.(3), lit. b) din Legea nr.98/2016 actualizata, astfel:

b) valoarea garanţiei de bună execuţie aferente proiectului tehnic şi/sau detaliilor de execuţie, în termen de 14 zile de la data încheierii procesului-verbal de recepţie la terminarea lucrărilor executate în baza proiectului respectiv, dacă nu a ridicat până la acea dată pretenţii asupra ei, dar nu mai târziu de 3 ani de la predarea respectivelor documentaţii tehnice, în cazul în care autoritatea contractantă nu a atribuit în această perioadă contractul de lucrări în cauză.

***12. Alte responsabilităţi ale prestatorului***

12.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu legislația în vigoare.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

12.2 - Prestatorul este pe deplin responsabil pentru execuţia serviciilor în conformitate cu oferta depusa. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

12.3. – Odată cu recepționarea și plata serviciilor de proiectare faza: proiect tehnic, detalii de executie, documentatii pentru acorduri, avize, autorizatii, prestatorul transfera dreptul de proprietate intelectuala al proiectului tehnic, detaliilor de executie, documentatiilor pentru acorduri, avize, autorizatii în favoarea autorității contractante fără a mai emite nici un fel de pretenții legate de acesta.

***13. Obligatiile partilor***

13.1 - Contractul de proiectare se poate modifica prin acte aditionale, modificarea contractului va fi posibila in conditiile art. 221 din Legea nr. 98/2016.

13.2. - Documentaţiile întocmite de Proiectant şi predate Achizitorului devin, după plata lor, proprietatea Achizitorului

***14. Recepţie şi verificări***

14.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din documentatiile de atribuire.

14.2 - Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract. Achizitorul are obligaţia de a notifica în scris prestatorului, identitatea persoanelor împuternicite pentru acest scop.

***15. Începere, finalizare, întârzieri, sistare***

15.1 - (1) Prestatorul are obligaţia de a începe prestarea serviciilor în timpul cel mai scurt posibil de la primirea ordinului de începere a prestarii serviciilor in cadrul contractului, fără depășirea termenelor stabilite la art. 5. Durata contractului.

15.2. Termenul pentru începerea îndeplinirii obligațiilor contractuale, va fi comunicat prin Ordinul de începere a contractului, emis de Autoritatea Contractantă după data comunicării constituirii garanției de bună execuție, dată de la care curge termenul de executare a contractului. Contractantul va face toate demersurile de respectare a termenelor stabilite prin contract pentru proiectare.

15.3. Neînceperea contractului, la 15 de zile de la emiterea ordinului, ne îndreptățesc, să impunem un nou termen, iar dacă nici la această dată nu sunt demarate activitățile contractului, vom incepe demersurile pentru rezilierea contractului și de a cere daune interese.

15.4. Executantul are obligaţia de a începe contractul în maxim 3 zile de la primirea ordinului în acest sens din partea Achizitorului.

15..5. (1)Serviciile de proiectare trebuie să se deruleze conform graficului general de execuţie şi să fie terminate la data stabilită.

(2) Executantul va prezenta, la cererea Achizitorului, după primirea ordinului de începere, graficul de execuţie de detaliu, alcătuit în ordinea tehnologică de execuţie.

15.6 - (1) Serviciile prestate în baza contractului trebuie finalizate în termenul convenit de părţi, termen care se calculează de la data începerii prestării serviciilor (emiterea ordinului de începere a prestării serviciilor), si nu poate fi prelungit decat daca Achizitorul obtine prelungirea duratei de depunere a proiectului tehnic la finantator.

(2) În cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

15.6 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

15.7. Executantul are dreptul de a diminua ritmul prestării serviciilor dacă Achizitorul nu plăteşte în termen de 30 de zile de la expirarea termenului prevăzut la clauza 16.2; în acest caz va notifica, în scris, acest fapt Achizitorului.

15.8. In situaţia în care Executantul nu respectă graficul de prestare a serviciilor asumat prin contract si nu există nicio împrejurare obiectivă, justificată şi dovedită, care să justifice întârzierea în prestarea serviciilor , iar Parţile nu au identificat de comun acord o modalitate rezonabilă şi în interesul ambelor Partide remediere a situaţiei, Achizitorul este îndreptătit la denunţarea în mod unilateral a contractului, cu o notificare prealabilă, fără intervenţia instanţelor judecatoreşti, care va fi transmisă Executatntului cu cel mult 10 zile calendaristice înainte de a produce efecte. Denunţarea nu produce efecte în privinţa serviciilor prestate sau aflate în curs de executare.

***16.* Documente şi Modalităţi de plată**

16.1. (1) Achizitorul are obligaţia de a efectua plata către Executant în termen de 30 zile de la primirea facturii de la acesta și încărcarea acesteia în E. Factura aferentă serviciilor de proiectare se va emite după întocmirea procesului verbal de recepţie a serviciilor, emis de către Achizitor. Procesul verbal va fi incheiat in cel mult 15 zile lucratoare de la data predarii documentatiilor aferente serviciilor contractate.

(2) Plăţile parţiale se efectuează, de regulă, la intervale lunare dar nu influenţează responsabilitatea şi garanţia de bună execuţie a Executantului; ele nu se consideră, de către Achizitor, ca recepţie a serviciilor executate. Sereviciile pentru care se efectuează plăţile parţiale trebuie să se încadreze în graficul fizic acceptat.

16.2. Plata facturii finale se va face după verificarea şi acceptarea situaţiei de plată definitive de către Achizitor. Dacă verificarea se prelungeşte din diferite motive, dar, în special, datorită unor eventuale litigii, contravaloarea serviciilor care nu sunt în litigiu va fi plătită imediat.

16.3. Contractul nu va fi considerat terminat până când procesul-verbal de recepție la terminarea nu va fi semnat de comisia de recepție, care confirmă că lucrările au fost executate conform contractului.

16.4. Plata fazei de asistenţă tehnică, se va deconta pe parcursul executarii lucrarilor pe baza facturii însoţită de Raportul de activitate şi se va desfăşura pe toată perioada derulării.

***16. Ajustarea preţului contractului***

16.1 - Pentru serviciile prestate, plăţile datorate de achizitor prestatorului reprezinta valoarea serviciilor declarata în propunerea financiară, anexă la contract.

16.2 - Preţul contractului este ferm si nu se ajustează pe toata perioada contractului.

***17.* Amendamente**

**37.1.** - Partile contractante au dreptul, pe durata îndeplinirii contractului, de a conveni modificarea clauzelor contractului, prin act aditional, numai în cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data încheierii prezentului contract.

**17.2.** - Partile contractante au dreptul, pe durata îndeplinirii contractului, de a conveni, prin act aditional, adaptarea acelor clauze afectate de modificari ale legii.

***18. Subcontractanţi – nu e cazul***

***19.* Cesiunea**

* 1. Prestatorul are obligația de a nu transfera obligațiile sale asumate prin contract.
  2. Prestatorul poate cesiona dreptul său de a încasa prețul serviciului furnizat, în condițiile prevăzute de dispozițiile Codului Civil.
  3. Prestatorul l este obligat să notifice în prealabil, în scris, Autoritatea contractantă, cu privire la intenția de a cesiona creanțele născute din acest Contract. Cesiunea va produce efecte doar dacă toate părțile convin asupra acesteia.
  4. Solicitările de plată către terți pot fi onorate numai după operarea unei cesiuni în condițiile art. 32.2 și art. 32.3.
  5. Cesiunea de creanță nu va exonera Prestatorul de nicio responsabilitate privind garanția sau orice alte obligații asumate prin Contract.
  6. Dreptul de a încasa prețul serviciului furnizat cesionat de către Prestator fără o autorizare prealabilă din partea Autorității contractante nu este executoriu împotriva Autorității contractante.
  7. În cazul în care terțul susținător nu și-a respectat obligațiile asumate prin angajamentul ferm de susținere, dreptul de creanță al Prestatorul asupra terțului susținător este cesionat cu titlu de garanție, către Autoritatea contractantă..

***20. Forţa majoră***

**20.1**. - Forța majora este constatată de o autoritate competentă.

**20.2**. - Forța majoră exonerează părțile contractante de îndeplinirea obligațiilor asumate prin prezentul contract, pe toata perioada în care aceasta acționează.

**20.3.** - Indeplinirea contractului va fi suspendată în perioada de acțiune a forței majore, dar fara a prejudicia drepturile ce li se cuveneau parților pana la apariția acesteia.

**20.4.** - Partea contractantă care invoca forța majoră are obligația de a notifica celeilalte parți, imediat si în mod complet, producerea acesteia si sa ia orice masuri care ii stau la dispoziție în vederea limitarii consecintelor.

**20.5.** - Dacă forța majoră acționează sau se estimează ca va acționa o perioada mai mare de 6 luni, fiecare parte va avea dreptul sa notifice celeilalte parți încetarea de plin drept a prezentului contract, fără ca vreuna din parți să poată pretinde celeilalte daune-interese.

**20.7.** - Nu va reprezenta o încalcare a obligatiilor din Contractul de Servicii de catre oricare din parti situatia în care executarea obligatiilor este împiedicata de împrejurari de forta majora care apar dupa data semnarii Contractului de Servicii de catre parti.

**20.8.** - Prestatorul nu va raspunde pentru penalitati contractuale sau reziliere pentru neexecutare daca, si în masura în care, întârzierea în executare sau alta neîndeplinire a obligatiilor din prezentul Contract de Servicii este rezultatul unui eveniment de forta majora. În mod similar, Achizitorul nu va datora dobânda pentru platile cu întârziere, pentru neexecutare sau pentru

rezilierea de catre Prestator pentru neexecutare, daca, si în masura în care, întârzierea Achizitorului sau alta neîndeplinire a obligațiilor sale este rezultatul fortei majore.

**20.9.** Daca oricare parte considera ca au intervenit împrejurari de forta majora care pot afecta îndeplinirea obligatiilor sale, va notifica imediat celeilalte parti cu privire la natura, durata probabila si efectul probabil al împrejurarii de forta majora. În lipsa unor instructiuni scrise contrare ale Achizitorului, Prestatorul va continua îndeplinirea obligatiilor sale în baza Contractului de Servicii în masura în care acest lucru este posibil în mod rezonabil si va cauta toate mijloacele rezonabile alternative, pentru îndeplinirea obligatiilor sale care nu sunt afectate de evenimentul de forta majora. Prestatorul nu va utiliza asemenea mijloace alternative decât în urma instructiunilor în acest sens ale Achizitorului.

**20.10.** Daca Prestatorul suporta costuri suplimentare ca urmare a conformarii cu instructiunile Achizitorului sau a utilizarii de mijloace alternative potrivit art. 18.9. totalul sumelor corespunzatoare acestor costuri va fi aprobat de catre Achizitor.

***21. Soluţionarea litigiilor***

**21.1.** - Achizitorul si furnizorul vor face toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

**21.2.** - Daca, dupa 15 de zile de la inceperea acestor tratative, achizitorul si furnizorul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze, de catre instantele judecatoresti din Romania.

***22. Incetarea Contractului***

22.1. - Prezentul contract inceteaza de plin drept, fara a mai fi necesara interventia unei instante judecatoresti( sau tribunal arbitral), in cazul in care una dintre parti:

- nu isi executa una dintre obligatiile contractuale;

- este declarata in stare de incapacitate de plati sau a fost declansata procedura de lichidare inainte de inceperea executarii prezentului contract;

- cesioneaza creantele provenite din prezentul contract fara acordul celeilalte parti;

- in termen de 10 zile de la data primirii notificarii prin care i s-a adus la cunostinta ca nu si-a executat ori isi executa in mod necorespunzator oricare dintre obligatiile ce-i revin.

22.2. - Partea care invoca o cauza de incetare a prevederilor prezentului contract o va notifica celeilalte parti, cu cel putin 10 zile inainte de data la care incetarea urmeaza sa-si produca efectele.

22.3. - Prevederile prezentului capitol nu inlatura raspunderea partii care in mod culpabil a cauzat incetarea contractului.

***23. Rezilierea contractului***

23.1. - Nerespectarea de catre proiectant, din culpa sa exclusiva, a obligatiilor asumate prin prezentul contract, da dreptul achizitorului de a rezilia contractul si de a pretinde plata de daune-interese, al caror cuantum se va stabilli in conformitate cu prevederile Codului de procedură fiscală.

23.2. - Rezilierea prezentului contract nu va avea nici un efect asupra obligatiilor deja scadente intre partile contractante.

23.3. - Rezilierea va opera de plin drept la expirarea unui termen de 10 zile de la transmiterea notificarii scrise de catre achizitor, daca proiectantul nu-si indeplineste obligatiile asumate in acest termen, iar cu privire la plata daunelor interese, prezentul contract constituie titlu executoriu.

23.4. - Achizitorul isi rezerva dreptul de a denunta unilateral contractul, in cel mult 10 de zile de la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale in asa masura incat indeplinirea contractului respectiv ar fi contrara interesului public.

23.5. - Achizitorul are dreptul de a anula oricand contractul, printr-o notificare scrisa adresata proiectantului, fara nici o compensatie, daca acesta da faliment sau este insolvabil, cu conditia ca aceasta anulare sa nu prejudicieze sau sa afecteze dreptul la actiune sau despagubire pentru achizitor.

23.6. - Proiectantul are dreptul de a pretinde numai plata corespunzatoare pentru partea din contract indeplinita pana la data denuntarii unilaterale a contractului.

***24. Limba care guvernează contractul***

24.1 - Limba care guvernează contractul este limba română.

**25*. Comunicări***

25.1. - (1) Orice comunicare intre parți, referitoare la îndeplinirea prezentului contract, trebuie sa fie transmisă în scris.

(2) Orice document scris trebuie înregistrat atât în momentul transmiterii cât și în momentul primirii.

25.2 - Comunicarile între parți se pot face și prin telefon, telegramă, telex, fax sau e-mail cu condiția confirmarii în scris a primirii comunicării.

***26. Legea aplicabilă contractului***

26.1 - Contractul va fi interpretat conform legilor din România.

26.2 Prestatorul va respecta si se va supune tuturor legilor si reglementarilor din România, precum si reglementarilor direct aplicabile ale CE, jurisprudentei Curtii Europene de Justitie si a Tribunalului de Prima Instanta si se va asigura ca personalul sau, salariat sau contractat de acesta, conducerea sa, subordonatii acestuia, si salariatii din teritoriu vor respecta si se vor supune de asemenea acelorasi legi si reglementari. Prestatorul va despagubi achizitorul în cazul oricaror pretentii si actiuni în justitie rezultate din orice încalcari ale prevederilor în vigoare de catre acesta, personalul sau, salariat sau contractat de acesta, inclusiv conducerea sa, subordonatii acestuia, precum si salariatii din teritoriu.

Părţile au înteles să încheie azi .......................... prezentul contract în 3 (trei) exemplare, unul pentru furnizor si două pentru achizitor.

ACHIZITOR, FURNIZOR,

DIRECŢIA DE INFRASTRUCTURĂ ȘI SERVICII

BISTRIȚA

Nr. înregistrare: \_\_\_\_\_\_\_ / \_\_\_\_\_\_\_\_ Nr. înregistrare: \_\_\_\_\_\_\_\_ / \_\_\_\_\_\_\_\_